open-index/open-wikipedia-markdown huggingface dataset:
Christian

**Cristian** ei in prenum masculin. La varianta feminina ei Cristina.

## Derivonza e muntada
Il num deriva da *Christianos* ‚Adherent da Christi‘; quei plaid va anavos sin *Χριστός*, *Christós*, la translaziun per *moschiach* ‚messias, igl unschiu‘, manegiau ei Jesus da Nazaret. Sco expressiun per ‚cristifideivels‘ en general cumpara quei num suenter igl apiestel Lucas ell'Antiochia e sederasa leu sco prenum.

Il prenum ei programatics ed indichescha ch'il purtader ei attaschaus al cristianissem. Variantas femininas ein sper Cristina, Christgina e Stina.

## Derasaziun
Il num ei gia vegnius derasaus baul ell'Europa, ei lu denton puspei staus meins populars, denton adina presents.

Ina renaschientscha ha il num gudiu suenter la reformaziun, cunquei ch'il num era neutrals e sedifferenziava dils tipics nums suenter sogns. Il num rinforza l'idea evangelica da suandar sulet a Jesus Cristus e suttastreha cunquei in'impurtonta idea dil protestantissem.

## Variantas
* Christian
* Cristian
* Crest
* Hist
* Hitsch
* Rest
* Tan
* Tani
* Tgani

## Persunas
* Cristian de Castelberg, 1532-1584, Mustér. Avat.
* Tani Dolf, 1913-1999, Vargistagn. Autur.
* Christian Rathgeb, *1970, Razegn. Politicher.
* Stina Hendry, *1999, Vella. Autura.

## Trivia
L'expressiun romontscha per igl esser human ‹carstgaun (surs.), carstgàn (suts.), carstgang (surm.)› deriva da ‹cristian›.

## Fontaunas
Engiavinera veronaisa

L**'engiavinera veronesa** (*indovinello veronese* per talian) è in curt text scrit sin ina pergameina, datada a la fin dal 8avel tschientaner o al principi dil 9avel tschientaner. Ei sa tracta, insembel cun ils *Engiraments da Strasburg* e la *Sequenzia da la Sontg'Eulalia*, dad igl emprim text enconuschent scrits en ina lingua romana.

## Transcripziun ed interpretaziun
 	
Transcripziun diplomatica:
:*1* ✝separebabouesalbaprataliaaraba & albouersorioteneba & negrosemen
:*2*  seminaba
:*3* ✝gratiastibiagimusomnipotenssempiternedeus

La lingia 3 presenta ina formula canonica da la benedicziun en latin ed appartegn betg tar l'engiavinera, pero duvrada dad investigaturs, per part per mussar il contrast, per dar support a lur hipotesas da lingua.

Interpretaziun:
:*Se pareba boves, *
:*alba pratàlia aràba *
:*et albo versòrio teneba,* 
:*et negro sèmen seminaba*

## Muntada ni significaziun
Igl sa tracta d'in testimoni autorreferenzial: la descripziun dad igl act da scriver entras il scrivont sez. Igl è ina engiavinera frequenta en la literatura tard-latina.

La traducziun è la suandanta:
:*Separava bovs, *
:*alva pradella arava *
:*ed alv criec teneva* 
:*e ners sems semnava*

La schliaziun a l'engiavinera è la scartira. La pial bov representa la liadira da curom, la prada alva il palpiri u la pergiamina, il criec alv la plema che era da quel temps suvent d'auca (alva) ed ils sems ners èn la scartira.

## Origin
Chattà en la Biblioteca Capitular da Verona igl onn 1924, en in codex provegnient da Catalugna, quasi cun segirtad totala da  Tarragona, davent da là transmess a Cagliari ed a Pisa, avant che arrivar definitivamain a Verona. Divers tratgs dal dialect verones chattads en il text (sco *versorio* cun la muntada da *criec*, uschè era igl imperfect indicativ en *-eba*) permettan colliar che l'autur fuva in scrivent da Verona, probablamain da la medema Biblioteca Capitular.

Cumpareglia era: Emprova da plima da Würzburg

## Bibliografia
* Migliorini, B. *Storia della lingua italiana*. Firenze, Sansoni, 1987.
* Giudice, A. and Bruni, G. *Problemi e scrittori della lingua italiana*. Torino, Paravia 1973, vols.
* AA.VV. *Il libro Garzanti della lingua italiana*. Milano, Garzanti, 1969.
* Cesarini-Martinelli, L. *La filologia*. Roma, Editori Riuniti, 1984.

## Ulteriuras referenzas
* Indovinello Veronese, Augsburg 
* Indovinello Veronese, Verona
Roman Bühler

**Roman Bühler** (* 1951; † 8 d'october 2006) da Domat era in istoricher grischunais. Sia ovra principala è «Bündner im Russischen Reich» cun dedicaziun en tut las trais linguas grischunaisas.

### Vita
Roman Bühler è creschì si a Domat/Ems ed ha frequentà la scola chantunala a Cuira. Silsuenter ha el studegià a Turitg. El ha studegià Istorgia cun ils accents sin la slavistica e studis osteuropeics. Bühler discurriva fitg bain russ e polac uschè che el ha pudì ir, sut circumstanzas difficilas en ils onns 1980, a la tschertga en ils archivs sovietics. Ina vasta studia davart ils emigrants grischunais è stà il resultad da questa retschertga, defendida 1989 sco dissertaziun da Bühler. Questa ovra è in manual per l'emigraziun vers Ost e, metodic e tematic, ina publicaziun exemplarica, cumparida 2003 gia en secunda ediziun tar l'institut da perscrutaziun da la cultura grischuna.

### Fontaunas
Dättlikon

**Dättlikon** è ina vischnanca svizra en il chantun Turitg en il district da Winterthur.

## Colliaziuns

* Pagina uffiziala da la vischnanca (tudestg)
Eritrea

L' **Eritrea** (tigrinya: *Hagere Ertra*; arab: ادولة إرتريا *Dawlat Iritriyá*) è in stadi da l'Africa da nordost. Il pajais cunfinescha en il vest cun l'Etiopia, en il nord cun il Sudan ed en il sid cun il Dschibuti. La chapitala dal pajais è Asmara. Las linguas uffizialas èn il tigrinya e l'arab.

Eritrea - Location Map (2013) - ERI - UNOCHA.svg
Bahaissem

Il bahaissem è ina religiun mundiala, fundada da Bahá'u’lláh (e dal Báb). Ils aderents dal bahaissem, ina religiun monoteistica independent, sa numnan ‹bahais›. Il bahaissem è ina religiun cumplettamain sainza sutdivisiun. L’onn 2017 han ins dumbrà 7 milliuns bahais en tut il muns. Inchüns princips da cretta bahai:
la cretta en l’unic Dieu, l’unitad dal umanità, armonia tranter scienza e religiun, valur eguala dad um e dunna, retschercha independent dal vardad, la revelaziun divina progressiva.
Gian Battista Macolino

## Biografia
Gian Battista Macolino ei naschius a Gualdera di Fraciscio, en Val S. Giacomo, mo carschius si a Clavenna empren el la professiun da notar e vegn bab da quater feglias ed in giuven che vegn medemamein pictur, denton meins enconuschent. Giambattista "il giuven". Tenor fontaunas va el frequentamein a picturar a Lierna ed al lag da Sogn Murezi. Macolino ei staus il pli remarcabel pictur dil Lag da Como e dallas vals circumstontas..

## Museum
Sias ovras vegnan presentas en numerusas casas e galerias publicas, seigi ell'Italia ni en Svizra.

* Museo valtellinese di storia e arte, Palazzo Sassi, Sondrio
* Chiesa di S. Ambrogio, Lierna

## Ovra

L'emprema ovra da "Macolino il vegl", ei era la pli impurtonta, numnadamein "La Beata Vergine del Rosario" conservada ella Baselgia da S. Ambrogio a Lierna, sper il lag da Como ed ei accessibla al public.
Ei setracta d'ina teila picturada cun ieli digl onn 1628 che muossa Nossadunna da Rusari, bambin, Sogn Domenic e Rosa da Lima. Il maletg representa la visiun dil pictur digl Uorden dils Frars predicaturs, fundaus da Sogn Domenic, numnadada  "La Cruna da Rosas da Nossa Signura". Secund las fontaunas historicas ha quei cult religius siu origin el temps medieval. Macolino dil reminent sefatschenta cul tema dalla Cunterrefuorma, viva el gie sil cunfin cun tiaras protestantas.

En Surselva ha la fraternitad menziunada incumbensau Macolino egl onn 1630 cun in grond maletg d'ieli sin teila da 4 sin 8 meters che muossa la battaglia da Lepanto. En quella battaglia maritima ha in'allianza cristiana dumignau las truppas osmanas. 1656 ha Gian Battista Macolino picturau sco giavischau aschia ch'il maletg sesanfla aunc oz ella Baselgia Pleif a Vella.

Egl onn 1633 han paders caputschins surpriu il survetsch ella baselgia catolica da Sagogn, aschia ch'ella ei vegnida renovada. Ils maletgs dad aulta qualitad ein vegni picturai sillas preits al fresco entuorn igl onn 1640 da Gian Battista Macolino.

## Referenzas


## Bibliografia
* Simonetta Coppa, I Macolino: pittori chiavennaschi del Seicento, 1996
* Archivio Parrocchiale di Lierna, Libri dei Legati
* Archivio Storico della Diocesi di Como
* Pitture in Alto Lario e in Valtellina dall'Alto Medioevo al Settecento a cura di Fondazione Cariplo, Cinisello Balsamo 1995
* Atti presso l'Archivio di Stato di Sondrio
* Storia del contado di Chiavenna G. B. Crollalanza, 1870
* Simonetta Coppa, ‎Franco Monteforte, Civiltà artistica in Valtellina e Valchiavenna, 1998
* Stefano Della Torre, ‎Tiziano Mannoni, ‎Valeria Pracchi, Magistri d'Europa: eventi, relazioni, 1996

## Ulteriuras connecziuns
* La Beata Vergine del Rosario di Gianbattista Macolino a Lierna
Federica de Cesco

**Federica de Cesco** (* 23 da mars 1938 a Pordenone, Italia) è ina scriptura svizra.

## Vita

Federica de Cesco è naschida l’onn 1938 a Friaul, ina regiun en l‘Italia dal Nord. Sie mamma ha discurrì tudestg, il bab era Talian. Ella è creschida si billing e discurra currentamain talian, tudestg e franzos, perquai ch’ella viveva durant la segunda guerra mundiala cun ses geniturs en Etiopia, Italia, Frantscha, Germania e Belgia. Federica de Cesco ha studegià istorgia d’art e psicologia a l’universitad da Lüttich.
1962 è ella dischlochada en Svizra; ozendi viva ella a Lucerna. Dapi l’onn 1971 è ella maridada cun Kazuyuki Kitamura, in fotograf giapunais. Federica de Cesco ha dus uffants d‘emprima letg, Manuela Federica e Marc-Daniel.

Ella viagescha gugent ed ha vivì in temp tar ils Tuareg, in pievel nomad en la Sahara. En blers cudeschs ha ella elavurà las experientschas dals viadis e sia savida etnologica. Ils protagonists da sias istorgias èn savens mattas independentas, che rebelleschan encunter normas imponidas.

2008 ha il reschissur Nino Jacusso fatg in film davart la vita da Federica de Cesco. Dapi l’onn 2013 s’engascha ella per la furmaziun d’uffants dal pievel indian Lakota.

## Creaziun litterara

En ils territoris tudestgs è Federica de Cesco enconuschenta sco autura da cudeschs per uffants e giuvenils. Sias ovras raquintan savens da culturas, religiuns u vistas estras.
En la vegliadetgna da 15 onns ha ella scrit sia emprima ovra, ina istorgia davart indians che sa numna „Der rote Seidenschal“.

Federica de Cesco ha publitgà passa 50 cudeschs; dapi l‘onn 1994 scriva ella era romans per creschids.
Queen

**Queen** è ina band da rock britannica. Ella è vegnida fundada l’onn 1970 dals commembers Freddie Mercury, Brian May, Roger Taylor e John Deacon. Queen era durant dus decennis ina dals pli impurtants bands da rock sin l’entir mund.

## Istorgia
1973 publitgescha Queen sia emprima single che aveva num *Keep Yourself Alive*. Ma il song è betg vegnì en ils charts. L’emprim hit da Queen era *Seven Seas Of Rhye*. El era  l’onn 1974 sin il plaz diesch en las charts britannicas. Il medem onn publitgescha Queen l’album *Queen II* è ha survegnì cun vender 100’000 exemplars da l’album la *platta d’argient*. Cun *Sheer Heart Attack* ha Queen gì success in onn pli tard. L'album era en differents stadis sin las emprimas 20 posiziuns en las charts. En la Britannica schizunt sin il segund plaz. Cun la publicziun da Bohemian Rhapsody ha Queen gì in fitg grond success e quel avevan els anc onns pli tard. Els en daventads ina da las pli grondas bands da rock, enfin cura che Freddie Mercury, il chantadur e pianist, è mort. Ils auters commembers da la band deponan in nov chantadur sin il plaz da Freddie Mercury, numnadamain Adam Lambert. Ma suenter la mort da Freddie, èsi ì aval. Ma Freddie Mercury è  anc adina in dals megliers musicists dal mund.

## Hits
Top singels: 
*Killer Queen* (1974)
*Bohemian Rhapsody* (1975)
*We Will Rock You* (1977)

Top albums:
*A Day At The Races* (1976)
*News Of The World* (1977)
*A Night At The Opera* (1975)

## Prestaziuns
*Ivor Novello Award* per *Killer Queen* (1975)
*Ivor Novello Award* per *Bohemian Rhapsody* (1976)
*BRIT Award Best Single Last 25 Years* per *Bohemian Rhapsody* (1977)
Lara Gut

## Success
**Lara Gut** (* 27 d'avrigl 1991 a Sorengo, Tessin) è ina skiunza svizra. Ella appertegna a la sguadra naziunala da Swiss-Ski e va al start sco allroundra èn tut las disciplinas, ma sias forzas èn las disciplinas spertas, la cursa rapida ed il super-G. Lara ha gudagnà fin ussa tschintg medaglias tar ils champiunadis mundials (trais giadas argient e dus giadas bronz) ed ina medaglia da bronz tar ils gieus olimpics d'enviern 2014. En la cuppa mundiala da skis dals alpins, ha ella gudagnà il classament general da la stagiun 2015/16. 2008 è ella stada en la vegliadetgna da 17 onns, la pli giuvna victura dad ina cursa da la cuppa mundiala en il super-G.
Medelin

Il **dialect medelin** furma - ensemen cun il dialect da la Val Tujetsch, il tuatschin - ina varianta dal sursilvan vegl. El mussa caracteristicas dals dialects dal Grischun central e da l'Engiadina ch'èn idas a perder en il sursilvan nov che vegn discurrì en il rest da la Surselva. Il tuatschin para d'esser stà immun envers midadas linguisticas dal 15avel e dal 18avel tschientaner che han allontanà il sursilvan dals auters dialects grischuns. Malgrà la distanza geografica furman il tuatschin ed il medelin la colliaziun linguistica tranter il sursilvan ed il Grischun central.
Tschéss-barbet

Il **tschéss-barbet** ei in utschi da rapina dalla familia dils sprers (Accipitridae). Cun ina larghezia da 2,8 m vala el sco in dils pli gronds utschels che san sgular. Il tschéss-barbet ei il pli grond utschi da rapina dall'Europa. Ell'Europa dat ei ca. 500 tocs, cun quei ei vala el sco fetg pereclitaus.

## Cumparsa
Il dies dil tschéss-barbet ei grisch-ners. Il culiez ed il venter ein da colur alva. La lunghezia dil tgierp ei 1,2 m ed la larghezia 2,8 m e la peisa 6 kg.

## Derasaziun
Ins anfla il tschéss-barbet en treis differents continents: Africa, Europa (fetg darar) ed Asia. Ella muntogna dil sid dalla Europa anflan ins el fetg darar. Ell'Asia centrala ei il tschéss-barbet il pli fetg derasaus, schizun ell'Arabia. Ell' Africa anflan ins il tschéss-barbet el Maroc, la Kenia e la Tansania.
Burgdorf

**Burgdorf** è ina vischnanca dal Chantun Berna. Sin la pagina d‘internet da Burgdorf e declerà: Burgdorf e nagin vitg el è ina citad, i dat ia fortezza ma ins di ad ella, chastè.

## persunas famusas
*Christa Markwalder (presidenta dal cussegl naziunal 2015)

= maletg da la citad =
Burgdorf è sper la emma. Ina part è dretg da l‘emma ed ina part è sanester da l‘emma. En il sidvest dala citad veglia è il Regionalspital Emmental AG Burgdorf e la staziun. En il sid dala citad Burgdorf e il vitg Oberburg cun 2940 abitans.

## atracziuns
•baselgia da citad gotic tardiva, museum d‘art da Franz Gertsch
Giat

Il **giat domestic**, **giat da chasa** u simplamain **giat** (*Felis silvestris catus*) è in mammal. El è in carnivor. Il giat tutga tar ils pli popularas animals da chasa.

### Num scientific
*Felis silvestris catus*, quest num ha Linnaeus dà ad el il 1758.

### Razzas da giats
I dat ca. 100 razzas da giats.

### Grondezza
En la media èn els ca. 50cm lungs.

### Durada probabla da vita
Els vivan cun l‘agid dal uman ca. 15 fin 20 onns. Ma i dat era excepziuns per exempel il giat „Puss“ el è vegni 36 onns.
Roda da Rhön

La **roda da Rhön** è in urdain da sport, quel è fatg or da duas rodas che èn colliadas cun sis glistas traversas. La roda da Rhön sa esser different grond, la grondezza mida adina. Ins sa far exercizis en liadiras ni mo sin las glistas traversas. En la roda da Rhön san ins era esser en dus.

Ina roda da Rhön paisa tranter 40 e 60kg. El sa esser 130 tocen 245 grond. 

I dat els en differentas colurs.

I dat trais disciplinas:

- guliv sa mover (Geradeturnen)

-spirala (Spiralenturnen)

-sigl (Sprung)
Blues

**Blues** è ina furma musicala vocala ed instrumentala. Ella s‘ha sviluppa en la societad afroamericana da l’USA a l‘entschatta d‘il 20avel tschientaner. Il blues furma las ragischs d‘ina gronda part da la musica populara nordamericana.
Jazz, rock, rock'n'roll e soul han in stretga parantella cun il blues. Schizunt en la direcziun da stil dil hip-hop san ins udir restanzas dal blues. Il pled *blues* vegn da la illustrativa descripziun englaisa *I‘ve got the blues* respectivamain *I feel blue *(„Jau sun trist“).

## Ragischs, istorgia, evoluziun

Las emprimas furmas dal blues cummenzavan en il tardiv 19avel ed tempriv 20avel tschientaner. Il Blues è ina autonoma furma d‘ina folclora naira US-americana. El cuntegn elements da musica africana, europeica ed caribica.

En la fasa tardiva era il blues mo in pitschna part dal repetori dals musicists afroamericans. El e vegni cumplettà cun schlagher, ragtime e songs da country.
Blues era la musica da divertiment dals colurads.

Pir cun l´entschatta da la commerzialisaziun tras labels da plattas en ils onns 1920 cummenzava ina spezialisaziun per songs da blues.

## Texts
Texts da blues èn normalmain scrit en la furma da jau. Quai munta che lˋautur ni cantadur raquinta da vairas ni fictivas atgnas aventuras.
Ma quellas èn il bia vegnidas generalisadas uschè ferm, chˋil auditur na sa betg identifitgar il auter. 
Savens sa tractan quels davart discriminaziun, tradiment, crim, resignaziun, amur nunreplicada, dischoccupaziun, fom, privels finanzials, encreschadetgna, solitariadad e malfidaivladad.
Donald Trump

**Donald John Trump**  (*ils 14 da zercladur 1946 a Queens, New York City, New York) ei in anteriur interprendider ed era il 45avel e 47avel president dils Stadis Uni tranter 2017 e 2021 / 2025 e 2029.

El ei il possessur dil conglomerat The Trump Organization ch'el ha menau denter 1971 e 2017 sco CEO.

Tenor il schurnal d'economia Forbes ha el accumulau cun sias activitads en las branschas dad immobilias e dil divertiment ina facultad da rodund 3 milliardas dollars americans 

Cun sa presentar en emissiuns da televisiun sco The Apprentice ni WWE eis el s'etablius sco ina dallas pli renomadas persunas dils Stadis Uni.

Trump ha gudignau il cumbat electoral per igl uffeci dil President dils Stadis uni igl onn 2016 cun 304 encunter 227 umens electorals. Malgrad che Hillary Clinton haveva 2'868'691 vuschs dapli che Trump ha el gudignau pervia dil sistem electoral dils Stadis Uni.
Samsung

La **Samsung Group** è cun distanza il pli grond conglomerat en la Corea dal Sid.  2014 aveva la gruppa da Samsung 489.000 lavuraders. Nav admirala da la gruppa è Samsung Electronics, il pli grond producent da DRAM, NAND memoria da flash, SSD, televisiun, frestgera, handy e smartphone.

Il num *Samsung* munta en il corean „trais stailas“. 

Suenter la mort da Lee Byung-chull (fundader da l’interpresa) en il onn 1987 ha ses terz figl, Lee Kun-hee, surprendì il presidi da la gruppa. Suenter che el ha stuì demissiunar da tut ses posts en il onn 2008 vegn la gruppa da Samsung manà dals CEOs da las singulas cumpagnias. 

## Istorgia

## Annotaziuns
Jakob Buchli

**Jakob Buchli** era in inschigner da maschinas svizzer che è naschí ils 4 da matg 1876 a Cuira. El era activ en la creaziun da locomotivas. 

Suenter sia scolaziun dˋinschigner al politecnicum da Turitg è el anc stà in onn al politecnicum a a Turitg sco assistent da Aurel Stodola. Suenter in practicum da servetsch da transport tar ils viafiers unidas svizzras ha Buchli lavurà 1902 tar la SLM a Winterthur. Là ha el s’occupà cun in sboz d‘ina part mecanica da l‘emprima locomotiva electrica. Davent da 1907 ha el surprendí l‘administraziun dal biro da construcziun sco successur da Olaf Kjelsberg in inschigner norvegiais.
1910 ha Buchli midà tar BBC a Baden. Là è el stà fin 1924 priminschigner per tracziuns electrics. 
Sut ses cumond hanˋins l‘emprim sviluppà la tracziun da duas e da trais stangas per motors.
Suenter è suandada ina tracziun per motors pli sperts senza stangas d‘accuplar. Ma il motor era anc adina plazzà en ina chascha a penna. 
Quella sviluppaziun è vegnida patentada 1918 e vegn numnada „BBC-Einzelachsenantrieb“. Ma ozendi è quella tracziun enconuschenta cun il num tracziun Buchli. Ina autra invenziun da Buchli é stada il stgaffal Java. Quest stgaffal ha megliurà la qualitad da sa mover tar locomotivas en las curvas.
1924 ha Buchli puspè midà tar SLM. Là ha el surprendí il post da directur dat Olaf Kjelsberg.
Malgrà lˋincumbensa directiva ha Buchli anc adina sviluppà novas construcziuns, sco la tracziun universala da SLM,  il stgaffal da Buchli ed il stgaffal movibel Duplex per locomotivas spertas. 
1932 è Buchli vegní elegí en il cussegl d'administraziu da SLM. 1934 è el là era vegní president.
Buchli era era docter honoris causa da la universitad tecnica da Darmstadt e comember da gimnasts e gimnastas tar Utonia Turitg.
Nintendo

**Nintendo K.K.** (giap. 任天堂株式会社, *Nintendō kabushiki-gaisha*, engl. *Nintendo Co., Ltd.*) è in producent giapunais da gieus da video e consolas da gieus. Nintendo e oriundamain vigni fundà da Fusajirō Yamauchi a Kyōto en il onn 1889. Da 1949 fin 2002 è Hiroshi Yamauchi, stà schef. Suenter la retratga da Yamauchi ha Satoru Iwata surpiglià sia posiziun enfin sia mort, ils 11.06.2015. Dapi ils 16.09.2015 è Tatsumi Kimishima president da Nintendo.

Nintendo è vegni enconuschent sin l'entir mund cun las consolas portablas Game Boy e Nintendo DS, las consolas staziunaras Nintendo Entertainment System (scursanì NES) e Wii sco era bleras serias da gieus, sco p. ex. Super Mario, Donkey Kong, The Legend of Zelda e Pokémon.

## Referenzas
Scalar

SistematicaUrden:            Cichliformes

Famiglia:        Pertga giaglia

Sutfamiglia:    Cichlinae

Gener:            Pterophyllum

Spezia:           Scalars

Num scientific: Pterophyllum scalare

(Schultze: en Lichtenstein, 1823)

Il Scalar (Pterophyllum scalare) è ina pertga giaglia da la part tropica da l‘America dal Sid.

## Derasaziun
Scalars èn derasads en il Río Ucayali, ed en il Solimões (Amazonas peruan), en il sistem d’Amazonas da la Brasilia, en il Rio Negro, il Rio Branco, il Rio Madeira, il Rio Tapajós, il Rio Xingu, en Guyana en il Essequibo ed Rio Araguaia  ed en la Guyana Franzosa en il Oyapock. Il Scalar è in tipic abitant da flums tropics nua ch‘el populescha parts curents plauns, la riva ed era il terren alluvial.

## Segns caracteristics
Pèschs cun nudaglias da vela han in corp satigl da davant, in dies ed in venter stort. La nudaglia dal dies e la nudaglia dal anus èn fitg lungas. Tras quai vesan els ora en il profil sco in triangul. Las quatter srimas stgiras verticalas èn era fitg caracteristics per pèschs cun nudaglias da vela. Els vegnan enfin 15 cm lungs e 25 cm auts.

## Ecologia
Il nutriment consista da pigns molluscs, insects, larvas d‘insects e pigns pèschs. Els na spetgan betg fin quels vegnan sperasvi mabain van a chatscha. Els vivan en colonias e per sa multiplicar furman els pèrs. Domaduas defendan lu lur revier cun ils ovs. Suenter la naschientscha stat l‘entiram famiglia enzemen per il ling temp ed ils geniturs guardan bain per ils pigns.

## Annotaziuns
Scola chantunala grischuna

La **Scola chantunala grischuna** (tudestg *Bündner Kantonsschule, *talian *Scuola cantonale grigione,* il bajetg principal era enconuschent co **Scola chantunala Halde**) a Cuira è la pli gronda scola media dal chantun Grischun. Ella sa chatta a la veglia Via da Scanvetg/Via d‘Arosa 2 directamain sper la Scola auta da teologia Cuira.

## Istorgia
L‘onn 1850 èn la scola chantunala evangelica e la scola chantunala catolica vegnidas messas ensemen e la Scola chantunala grischuna è vegnida fundada. La scola, che ha unì las duas confessiuns, è sa chasada en in bajetg nov l‘onn 1850.

Co il num di, sa drizza la Scola chantunala Griscuna tenor l‘incumbensa d‘instrucziun a l‘entir chantun ed è sco suletta scola Svizra obligada d‘esser trilingua. Instruì vegnan var 1250 scolaras e scolars (stan: 2012) en las trais partiziuns  gimnasi, scola media spezialisada e scola media commerciala da circa 150 scolastas e scolasts.

## Direcziun
Il rectur è Philippe Benguerel (stand 2023; avant: Gion Lechmann). Tar l‘elecziun dal conrectur (Philippe Benguerel) e dals prorecturs (Christina Meier, Federico Godenzi e Cristina Maranta) vegn resguardà che tut las gruppas linguisticas e tut las regiuns dal chantun èn represchentadas.

## Stgala da la vigna

Suenter ch‘il seminari da scolasts è vegni transcrit a la scola chantunala, stuevan ils scolars savens ir pliras giadas ils circa 200 meters lingia directa tranter il bajetg sper la Plessur e la chasa da scola Halde suenter a la fitg frequentada via da Son Gliezi. 

## Varia
Sut la plazza da pausa da la Scola chantunala grischuna sa chatta la chaplutta da Son Steffan.

## Colliaziuns
* Pagina uffiziala

## Referenzas
Lavina nera

**Lavina nera** u **lavina naira** (rumantsch per *schwarze Lawine*) è ina noziun da l'istorgia politica dal Chantun Grischun (Svizra) . El è vegnì creà probablamain en la citad da Cuira che la Lavina nera ha prendì en mira. 

## Significaziun
Converse

**Converse** è in offerent d‘artitgels da sport ch‘è vegnì fundà l‘onn 1908 cun il domicil da la firma a Massachusetts.

## Cuntegn
* L‘istorgia
* Recepziun clturala

## L‘istorgia
*Marquis M. Converse* è l’um che ha fundá l‘onn 1908 la *Converse Rubber Shoe Company a* Malden, Massachusetts. A l‘entschatta eran il s Converse chalzers d‘unviern, pli tard èn els alura era vegnì fatg or da taila da vela. 1917 ha la *Converse Rubber Shoe Company* introducì ils chalzers da ballabasket che sa numnan Converse All Star. 

L‘onn 1923 ha il *Converse All Star* survegnì la suttascripziun da Chuck Taylor sin l‘ensaina da gumma. Pervia da quai vegnan ils Converse per part era numnà „Chucks“.

L‘*Oxford*, ina versiun bassa dal chalzer vegn inventà l‘onn 1966 ed otg onns pli tard, 1974 era anc il *Converse One Star*, in bass Converse per occurenzas da ballabasket.
Apple

**Apple Inc.** () è in interpresa da tecnologia US-americana cun sedia en Cupertino (California), che venda e inventescha computers, smartphones, tecnologia da divertiment, sistems operativs e software d‘applicaziun. Ultra da quei gestiuneschan els portals d‘internet per musica, film ed software. Apple quinta, mesirà vi da differentas ciffras destincitvas economicas, tar las pli grondas interpresas dal mund. Apple lascha producir la gronda part da ses products da producents d‘interpresa en ed ord Taiwan, tranter auter da Foxconn, Quanta e Pegatron.

## Referenzas
Jazz

**Jazz** (pronunzia  ni ) ei in stil da musica che ei vegnida creada entuorn 1900 en ils stadis dil sid dils Stadis Uni, che ei oriundamein vegnida popularisada surtut dad musichers afroamericans. Il Jazz ei vegnius sviluppaus en modas fetg diversas, bia en [Crossover](https://de.m.wikipedia.org/wiki/Crossover_(Musik)) cun autras tradiziuns e stils da musica. Ferton vegnan e fuormas da musica quintadas tier il Jazz che han pauc da far cun la tradiziun afroamericana.

En vesta sin sia impurtonza artistica, vegn il Jazz savens viu co il pendant american dalla musica classica europeica. Ultra da quei ha il Jazz possibilitau a bunamein a tuttas spartas dalla musica novas possibilitads.
Chester Bennington

**Chester Charles Bennington** era in US-America chantadur da rock da las bands Linkin Park, Dead by Sunrise, Stone Temple Pilots ed Grey Daze.

El e naschì ils 20. da mars 1976 a Phoenix, Arizona ed e mort ils 20. da favrer 2017 a Palos Verdes Estates, California

## Vita
Ses bab era polizist ed sia mumma tgirunza. Ses Gieniturs han divorzia el onn 1987. El haveva in frar, che era 13 onns pli vegls ed duas soras mesas. En sia Pubertat vegnieva el maltractà sexual da ses aug. Ora da la tema da vegnir ris ora, ha el per discurrí fitg tard sur quai. Per elavurar ses Trauma ha el maligià maletgs ed scrit canzuns cun bler creativitat ed ses siemi era da esser ina giada musicist.
Pli tard ha el e consuma drogas ed alcohol en grondas massas pervia ses trauma. Malgra sia dependenza ha el fatg ina finiziun da scola a la Washington High Scool el onn 1994. 

## Musica
Sias bands preferidas eran Depeche Mode, Soundgarden, Skinny Puupy, Metallica ed Nirvana.
El ha fatg part da lers projects da musica ed ha era chantà ensemmen cun Paul McCartney la chanzun Yesterday. 
Suenter ils duas albums cun la band Grey Daze, che avevan betg fitg bler success, ha el survegní in clom da Jeff Blue, il manager da la Band Xero, che ha duvra anc in chantadur. Chester vegnieva il chantadur da la band Xero, che ha midà ses num curt pli tard en Hybrid Theory. Sienter 5 emnas han els gia publicità la emprima EP. Il editur Warner Music Group ha publicità il emprim Album da la band, che ha ussa num Linkin Park, nummna Hybrid Theory. Suenter quist Album ha la band anc producí 8 auters Albums. Il pli modern Album ha num One More Light.

Chester Charles Bennington è vegnì chatta ils 20 avel da favrer 2017 suenter ses Suizid en sia Villa a Palos Verdes Estates.
Šiprage

**Šiprage** (en serb cirillic: Шипраге) è ina culegna ed anteriura vischnaca en la Bosnia-Erzegovina. El appartegna a la vischnanca da Kotor Varoš en la *[[Republika Srpska]]*, ina da las duas "entitats" dal pajais.

## Num
Il num odiern va enavos ad ina famiglia nobla d'uschenumnads *[[beg]]s* cun il num *Šipraga*. I n'è detant betg cler sche lur babuns eran part da la populaziun autoctona u sch'els èn immigrads en la regiun ed han cumprà possesiuns extensivs en las vals dal flum Vrbanja e ses flums laterals. Tenor la tradiziun orala ed il documents da cataster entschaiva lur expansiun a Pougarje (a las spundas dal Vlašić) en la val dal flum Ugar.

## Geografia
Šiprage giascha al flum Vrbanja, 61 km en il sidost da Banja Luka e 30 km en il sidost da Kotor Varoš, ed è il center da l'omonima communitad locala. El sa chatta en ina vallada extesa (lung il flum Vrbanja e ses affluents) circumdada da pliras chadainas da muntognas: en il nordost il Šipraško Brdo (la collina da Šiprage, cun il piz Glavić, 950 m), en il sid il Jasik (769 m), en il sidost il complex Šajinovina–Stražbenica (848 m), en il vest il Radohova (950 m) ed en il nordvest il Borčići (799 m) cun il Hrastik. La culegna ha ina lunghezza da trais kilometers ed ina ladezza da dus kilometers.

## Clima
A Šiprage e conturns regna in clima continental moderà. Las quatter stagiuns èn cleramain diversas. Las temperaturas e precipitaziuns verieschan enormamain tras l'onn ma èn fitg stabilas a lunga vista.

La differenza en precipitaziuns tranter il pli sitg ed il pli bletsch mais è da 41&nbsp;mm. Tras l'onn varieschan las temperaturas mesaunas per 20,6&nbsp;°C.

## Annotaziuns


## Colliaziuns

* http://opstinakotorvaros.com/
Chianzun da la guerra dalg Chiaste da Müs

La **Chianzun da la guerra dalg Chiaste da Müs** è la pli veglia copia mantegnida dals vers epics da Gian Travers davart ils schabetgs enturn las Guerras da Müs dals onns 1525/1526, creà l'onn 1527. Quest rapport è il pli vegl text rumantsch pli grond ed el marchescha l'entschatta da la tradiziun litterara rumantscha.

Gian Travers aveva dispita cun Gian Giacomo Medici, il chastellan dal chiaste da Müs. Al „Medeghin“ ha betg plaschi, che in da la Republica da las Trais Lias va tras ses territori, e il „Medeghin“ ha mez Gian Travers en la praschun. Per vegnir or da la praschun ha Gian Travers scrit questa Chianzun. 

La Chianzun da la guerra dalg Chiaste da Müs e scrit sin puter vegl, il lungatg mumma da Gian Travers.
Acquafraggia

### Sur da l‘Acquafraggia
L‘Acquafraggia sauda ter il flusssystem Po.
La posiziun dal‘Acquafraggia è: Provinz Sondrio, Lombardei, Italia.
Sur Borgunuovo va l‘Acquafraggia engiu en ina cascada.
Ludovico Sforza

**Ludovico Sforza** era numnaus „il Moro‘‘ era davenda il onn 1494 entoccen il onn 1499 e 1500 il duca da Milaun. El e naschius ils 3.8. 1452 a Milaun e ei morts ils 17.5. 1508 en il casti da Loches.
El era da la famiglia sforza che ei svilupada da ina pintga noblezzia ter ina fetg pussonta famiglia.
El era il tgunavel fegl da ses geniturs.
Marmitte dei Giganti

Il parc da mulins da glatschers è in territori da protecziun, quai pervi da las furmas dal crap e dals chats archeologs. Quest parc sa chatta en il sid da la Bregaglia e va fin a Chiavenna/Piuro. Il parc ha num **Marmitte dei Giganti**, damai ch‘el ha profundaziuns rodundas en il grip, ils mulins da glatschers. Quests mulins da glatschers èn vegnids furmads èn il temp da glatsch. Avant blers tschientaners aveva la 100 meters auta stresa da glatsch  sfendaglias. Én las sfendaglias crudava l’aua luada, che vegniva creada sin la surfatscha, en furma da cascadas giu. Cunquai prendevan els cun craps e crappugl en in turnigl ed uschia pudevi magliar ora il terren grippus. Damai ch‘il glatscher è luads vesan ins uss questas fendaglias.
Savogno

Savogno ei in vitg ellas muntognas dalla Valchiavenna. El schai 932 meters sur mar e sur ina cascada: l'Acquafraggia. Access al vitg da Savogno han ins mo cun ir a pei circa 1 ura.
Palazzo Vertemate

Palazzo Vertemate

Il Palazzo Vertemate è a Piuro. Igl è circa 2km davent da Clavenna. Il Palazzo è circumda da la natira. Per Clavenna è il Palazzo Vertemate dapi 1988 in museum.

Il bajetg vegneva en il 16 tschientaner bajegia da las duas famiglias Guglielmo e Luigi Vertemate Franchi. Igl è il sulet che n‘è betg vegní  curclà da la bova en il onn 1618.

Endadens datti fitg blers maletgs che raquintan da la mitologia. I dat era dus maletgs che mussan Piuro avant la bova.
Dea Murk

**Dea Murk** (* 29 da matg 1932; † 21 da fanadur 2003) è stà in pictur abstract svizzer or dal Grischun.

## Vita
Dea Murk è naschì il 1932 sco burgais da Müstair a Surava en Val d'Alvra. Suenter ch'el aveva frequentà ina scola da commerci e linguas a Neuschatel, ha el studegià il 1950 e 1951 a la scola d'art applitgà da Son Gagl. Ils onns 1953 e 1954 ha el passentà a Roma e Paris, nua ch'el ha studegià istorgia d'art.

A partir dal 1960 ha Murk lavurà sco graficher da reclama a Cuira e Vaduz. En ils onns suandants è el sa deditgà pli e pli a la pictura e dapi il 1970 è el stà artist da professiun libra.

Murk ha exponì tranter il 1973 ed il 2002 en pliras gallarias svizras, tranter quels il *Kunstsalon Wolfsberg* a Turitg ed il *Sigristenkeller* a Bülach.

Ils 21 da fanadur 2003 è el mort nunspetgadamain en sia chamona da chatscha ‹Crusch› sur Curaglia. Murk viveva cun sia dunna Filomena Murk a Cuira ed era bap da quatter uffants creschids.

Dea Murk era in nev dal scriptur Tista Murk.

## Exposiziuns
### Exposiziuns individualas

### Exposiziuns da gruppa

### Local d'exposiziun permanent
Il 2008 ha la famiglia da Dea Murk decidì dad avrir in local d'exposiziun permanent en la chasa d'abitar da l'artist a Cuira. 

## Colliaziuns
* 
* Cuminanza d'ertavels Dea Murk

## Annotaziuns
Murk

**Murk** è il num da famiglia da las suandantas persunas:

* Dea Murk (1932–2003), pictur abstract grischun
* Seraina Murk (* 1971), skiunza da freestyle svizra
* Tista Murk (1915–1992), scriptur grischun da lingua rumantscha
Casti da müsch

Il **Casti da Müsch** schai sin in crest che senumna Sasso di Musso. Quei crest sesanfla a Dongo ell‘italia. Leu deva ei schon galls. Ussa ei il casti denton schon ina ruina perquei che il casti ei vegnius destruius. Quei casti ei inagada vegnida destruida da Giangiacomo Trivulzio. Lez ha baghegiau in casti leu che el vuleva haver. Il casti era pli gronds e pli bials che quel che era avon leu. Il Giangiacomo ha survegniu ina agen marenghin che siu tgau era si. Ins vegneva tier quei casti sin ina via sutterrana ed era ina surterrana. Quellas vias van tochen a Dongo.
Archiv culturel d’Engiadin’ Ota

L’ **Archiv culturel d’Engiadin’ Ota** es ün’instituziun publica chi ramassa documainta da l’Engiadin’ Ota e da las regiuns cunfinantas. Quella renda accessibla la cultura in sieus divers aspets e metta a dispusiziun la documainta als circuls interessos. Daspö la fundaziun da l’Archiv culturel d’Engiadin’ Ota / Kulturarchiv Oberengadin als 11 avuost 1988, haun pudieu gnir piglios incunter u cumpros approximativmaing 500 relaschs e dunaziuns chi consistan da documaints davart l’art, l’architectura, lingua, musica, istorgia natürela etc. 

Traunter las archivalias principelas pudains numner il relasch da famiglia da la dinastia da meidis Berry da San Murezzan, 3 000 chartas da las famiglias Puonz, Curtin, Fonio - pastiziers e bierers, il relasch fotografic da Gustav Sommer da Samedan, il quêl consista da ca. 40 000 negativs davart l’ Engiadina, il relasch da l’architect Max Alioth da San Murezzan, quel dal pittur decorativ Kasper Donatsch e quel da la pittura artista bregagliotta Elvezia Michel.

L’Archiv da culturel d’Engiadin’ Ota as rechatta in *Chesa Planta* a Zuoz.

## Colliaziuns
* La pagina del'Archiv culturel d'Engiadin'Ota (tudestg)
* Retschertga
* Ramassà durant 30 onns truvaglias da l'Engiadin'Ota, RTR 10.08.2018.
Lag Tiert

Il **Lag Tiert** ei in lag situaus a Laax Murschetg el cantun Grischun dalla Svizra gest alla riva digl Ual Draus. Il lag fa part dil sistem carstic che va anavos sin ina dallas pli grondas bovas prehistoricas dall'Europa. El ei aschia colligiaus sutterran culs lags sil territori dalla vischnaunca Flem, numnadamein il Lag Prau Pulté, il Laghet (spazzaus 2007), il Lag Prau Tuleritg, il Lag la Cauma ed il Lag la Cresta cunfinont cun Trin. L'aua entra perquei sutteran el lag ualti rodunds e sbucca da lez direct egl Ual Draus.

Il num dil Lag Tiert sereferscha probabel silla fuorma sut la surfatscha che para sturschida e semeglia in dartguir.  Dil Lag Tiert che vegn menziunaus en in document pertenent dretgs d'aua denter Sagogn e Laax egl onn 1535 menava in dutg aua sur Uletsch e Salums giu ellas Foppas ed en Tuora. 1802 ei per la davosa gada in dutg vegnius eregius muort schitgiras e munconza d'aua. La vischnaunca da Laax ha concediu da tschaffar l'aua el Lag Tiert als vischins da Sagogn. En consequenza dall'emprema uiara mundiala han ins calau da mantener ils dutgs egl Uaul Grond. Ozilgi vegn l'aua duvrada per producir electricitad.

## Impressiuns

Datoteca:Lag Tiert.jpg|Il lag Tiert la primavera


## Fontaunas
Adam Quadroni

**Adam Quadroni** è in’impressari rumantsch da Ramosch/GR (da 48 onns), il qual candidescha per il «Prix Courage 2018». El laschava vegnir scuvert in vast cartel da firmas da construcziun en Grischun quel che ha engianads privats e la publicidad um tschient milliuns francs. Sia firma vegniva restrenschids ed el cun ina marsch stgisa arrestads. Anteriur derschader federal Giusep Nay sa metta en per el fin oz.

### Colliaziuns
 beobachter.ch
Galerie Tschudi

**Galerie Tschudi** è ina gallaria d'art en Zuoz e Glarus fundada il 1985 en Glarus, e renumà.

## Colliaziuns
* La pagina d’internet da la Galerie Tschudi

## Annotaziuns
Graglia

**Graglia** (piemunteis: Graja) es ün cumün talian chi as chatta a 596 meters d'otezza illa regiun Piemunt. El es situà illa part occidentala da la provinza da Biella. L'on 2006 dombraiva il cumün 1531 abitants.

## Monumaints

### La baselgia dal Santuario

## Administraziun

### Informaziuns administrativs
Il cumün appartgnaiva a la veglia cumünanza muntagnarda da l'Ota Val Elvo. Daspö l'on 2009 appartegna el a la cumünanza muntagnarda da la Val Elvo.
Muzzano (Italia)

**Muzzano** (piemunteis: *Muscian*) es üna vschinauncha taliana ch'as chatta a 595 meters d'otezza illa regiun Piemunt. Ella es situeda illa part occidentala da la provinza da Biella. 

### Informaziuns administrativs
La vschinauncha appartgnaiva a la veglia cumünaunza muntagnarda da l'Ota Val Elvo. Daspö l'an 2009 ella appartegna a la cumünaunza muntagnarda da la Val Elvo.

## Colliaziuns

* Cumünaunza muntagnarda da la Val Elvo.
Maria Bettina Cogliatti

**Maria Bettina Cogliatti** (* 23 da october 1957 en la Citad da Mexico) è ina pictura abstracta svizzer or dal Chantun Zug.

## Vita ed ovra
Cogliatti è ina biadia da José Olivares Larrondo(de). Dapi il 1960 viva ella en Svizra. Dal 1978 fin il 1982 ha ella frequentà la Scol'auta da Turitg e la Scol'auta da design da Lucerna. Tranter il 1982 ed il 1986 ha ella studegià a l'Academia d'art a Düsseldorf, nua ch'ella è stada studenta da maister tar Günther Uecker(de).

L'artista è enconuschenta per sias intervenziuns sculpturalas e ses giugar cun las colurs. Dapi ils onns 1980 è ella sa participada regularmain ad exposiziuns d'art. Il 1986 ha ella retschet il Premi d'art svizzer ed è sa participada ad exposiziuns a l'Orangerie da Kassel (Hessen) ed al Museum d'art d'Argovia. Il 1987 ha ella confundà il *Forum Junge Kust* da Zug. Il 1990 è ella vegnida invidada da Bertrand Ney a Diekirch cun si'ovra *Convergence*. Il 1998 ha ella picturà ina pictura murala en la Katastrophenbucht a Zug, il *trompe-l'œil*: in fresco mural integrà en la punt da la Vorstadt ch'alingescha surfatscha da colurs fraidas e chaudas da maniera che fanestras, nischas ed interrupziuns apparan sin ina mir da 112 meters da lunghezza. L'onn 2000 ha ella fundà si'atgna scola d'art, bild end e, a Zug. Plinavant lavura ella sco terapeuta d'art.

## Exposiziuns
Cogliatti ha exponì tranter il 1982 ed il 2018 en pliras gallarias svizras, tranter quels il *Kunstsalon Wolfsberg* a Turitg e la *[[Galerie Tschudi]]* a Glarus.

### Exposiziuns individualas

### Exposiziuns da gruppa

## Colliaziuns
* http://www.sikart.ch/KuenstlerInnen.aspx?id=4006850

## Annotaziuns
Sgrafit

Il num **sgrafit** u **sgraffito** deriva dal verb talian *sgraffiare* o *graffiare*, rumantsch *sgrattar*. I sa tracta d’ina tecnica da decoraziun per elavurar surfatschas d’ina paraid. Suenter dar si ina emprima stresa vegnan puspè sgrattadas davent tschertas parts uschè ch’ins vesa la stresa sutvart. Il cuntrast da las dus colurs da questas duas stresas creescha in purtret. La tecnica vegniva duvrada spezialmain in Italia ed in Boemia en il 16avel tschientaner. Questa tecnica vegn dentant applitgada er anc oz. Il sgrafit tutga tar las tecnicas stuc. Sper quest diever dal pled vegnan er numnadas sgraffito diversas tecnicas da sgrattar tar autras proceduras da colurar (p. ex. tar aquarels).

## Derasaziun
Per blers decennis aveva la tecnica dal sgrafit giugà ina gronda rolla en Italia. En il 16avel tschientaner è ella vegnida purtada da mastergnants da la renaschientscha en Germania ed en Austria. Ils mastergnants da quels pajais han emprendì la tecnica cun grond inschign. La tecnica è er vegnida duvrada en Turinga, Saxonia, Vierlanden, Austria ed en Transilvania. Ella è dentant surtut stada derasada en Baviera, p. ex. en l’avantcurt dal chastè «Neuburg an der Donau». En il chantun Grischun, spezialmain en Engiadina ed en las vals dal sid, è il sgrafit in element fitg frequent sin edifizis istorics dentant er sin edifizis moderns. La tecnica vala sco part da la cultura da bajegiar dal Grischun.

## Litteratura
* Julia Ricker: *Gekratzte Idylle. Fassaden-Sgraffiti der 1950er- und 1960er-Jahre*, in: *Monumente* 1.2017

## Colliaziuns

* **[https://de.wiktionary.org/wiki/Sgraffito Wiktionary: Sgraffito]** – Bedeutungserklärungen, Wortherkunft, Synonyme, Übersetzungen
Lingua interslava

L**'interslav** (*medžuslovjansky*) è ina lingua auxiliara internaziunala per la communicaziun tranter pledaders da las linguas slavas. Il è essenzialamain ina versiun pli simpla e modernisada dal slav da baselgia vegl, creata cun la mira d'esser uschè chapaivla sco pussaivel senza conuschientscha precedenta per in dumber da Slavs uschè grond sco pussaivel. Per autra glieud el è gidaivel tar l'acquisiziun d'ina lingua slava. L'interslav vegn scrit cun dus alfabets: l’alfabet latin e l’alfabet cirillic.

Quest linguatg ha in'istorgia lunga: l'emprima grammatica da l'interslav è vegnida scritta en il 17avel tschientaner dal spiritual croat Juraj Križanić. Ozendi el è in project collaborativ, cumenzà l'onn 2006 sut il num *Slovianski* e renumnà l'onn 2011 en interslav suenter la fusiun cun in auter project. Ses auturs principals èn il linguist e translatur ollandais Jan van Steenbergen ed il informaticher tschec Vojtěch Merunka. L'interslav ha plirs tschients utilisaders.

### Annotaziuns


### Colliaziuns

* Pagina uffiziala
* Portal d’internet
* Dicziunari interslav-englais ed englais-interslav
Glista da mammals da la Svizra

## Glista da spezias
### Animals ad ungla

### Animals da rapina (''Carnivora'')

### Lieuroids (''Lagomorpha'')

### Maglia-insects (''Eulipotyphla'')

### Ruiders (''Rodentia'')
Via da latg

La **via da latg** ei la galaxia, nua che il nies sistem solar, e la nossa Terra ei en.

Il num vegn da sia apperenza: naven da nossa perspectiva vesa ella ora sco ina lada, alva sdrema.

Dalla vart vesa la galaxia ora sco ina discetta, rodund e plat.

La via da latg era pli vesseivels en temps pli bauls, ma pervida la polluziun da l'aria vegn ella tuorsch per nus.

## Grondezia e massa
La caracteristica dalla via da latg ei pervida sia structura, che ei formau sco ina discetta cun ina cuppa en center. 

La galaxia sez ha in diameter da 170.000 tochen 200.000 onns da gliesch. La altezia ei mo 1.000 onns da gliesch (senza cuppa), respectivamein 15.000 onns da gliesch (cun cuppa).

Schazegiau ha la via da latg 100 tochen 300 milliardas steilas e minnimum 100 milliardas planets. 

La massa da quella galaxia equivala 1,5 billiun ga la massa da sulegl. 

Il pli grond part da la massa fa la materia nera, lezza ei nunveseivels, auncallura interagescha quella materia cun gravitaziun e cun autra materia en nossa galaxia. 

## Cumposiziun e structura

La investigaziun da nossa galaxia ei ualti grevs. Quei ha motivs da perspectiva. Nus havein mo in punct da observar nossa galaxia. La absorbaziun da gliesch ei era in problem, che fai impusseivels da survegnir ina entira fotografia dalla via da latg. 

En il center da mintga galaxia ei ina ruosna nera. Il center ha la fuorma elliptica - lezza vegn circumdau dalla discetta cun gas, steilas e planets endadens.

## La gruppa locala
La gruppa locala cuntegn ca. 60 galaxias-pignets, la via da latg e la galaxia d'Andromeda - omnisdus las pli grondas en la gruppa. Il diameter dalla gruppa locala ei 5 - 8 milliun onns da gliesch. Ins presuma, che ils objects en la gruppa locala han ina connexiun-gravitativa. La gruppa locala ha la fuorma elliptica. 

## Vischins
La proxima galaxia naven dalla nossa ei Andromeda, che ha in distanza da 2,5 milliun onns da gliesch, da nies sistem da sulegl. Perquei la galaxia ei aschi gronda, san ins magari veser ella la notg.

## Annotaziuns
Olma

Il term **"olma"** ha ina massa explicaziuns. Dependant dad ils meinis, psicologicas, filosoficas ni ils tradiziuns religius. 

Ozildi capeschan ins sut il term olma, tut ils sentiments, e patratgs che in carstgaun sesenta. 

En quel senn, savessan ins era dir, che il term olma ei equivalent cul term psica. 

Dasperas dat ei era, explicaziuns filosofics, nua che la olma funcziunescha sin in prinzip immatrial.
Montsoreau

**Montsoreau** è ina citad en il vest da la Frantscha, 250 km al sidvest da Paris en la regiun *Pays de la Loire*. L'onn 2015 dumbrava Montsoreau 447 abitants.

Ensemen cun las citads da Saumur, ed 43 autras vischnancas, Montsoreau furma l'aglomeraziun urbana da *Saumur Val de Loire* che dumbra radund 100,000 abitants. Montsoreau se plazza en il ost da questa aglomeraziun, tranter 27 e 83 meters sur il livel da la mar. Sia surfatcha cuvrescha 5,19 km².

## Edifizis famus
* Château de Montsoreau

## Museums famus
* Château de Montsoreau - Musée d'art contemporain


Château de Montsoreau (Maine-et-Loire).jpg|
Château de Montsoreau(Maine-et-Loire).jpg|
Montsoreau Loire.JPG|
Montsoreau chateau XVII sec.jpg|


## Liatura exteriura

* Pagina uffiziala da la cidad (en franzos)
Gressoney-Saint-Jean

**Gressoney-Saint-Jean** ( gualser: *Greschòney Zer Chilchu*) es ün cumün talian chi's chatta illa Valle d'Aosta. El es cuntschaint pustüt sco lö da vacanzas ed eir per vi da sia origen gualrsa.
Mengia Violanda-Bisazia

**Mengia Vielanda-Bisazia** (* 1713 nunenconuschent; † 2 da zercladur 1781 a Scuol) è enconuschenta co emprima poeta rumantscha. Igl onn 1749 ha Mengia nata Bisaz publitgà sia "Ovretta musicala" cun chanzuns che ha sentì pliras reediziuns tranter 1754 è 1769. Tenor Bezzola sa tracta è dad ina "modesta e simpatica collecziun da chanzuns spirituelas, commoventas in lur simplicited". Gross suppona che las chanzuns èn sortidas dad in'activitad sco planschadra.  Autras ovras na èn betg enconuschentas ed il lieu ed onn da naschientscha è intschert. Maridà era ella cun Tana Violand da Scuol.

## Funtaunas
Wyna

La **Wyna** è in flum da la Svizra cun 35 km lunghezza che cula tras il chantun Argovia.

Sper Suhr sbucca el en la Suhre.
Little Big

Las **Little Big** è ina gruppa russa da rave furmeda dal 2013 in Son Petersburg dals musicist e blogger Ilja Prussikin.

L'emprima single dals Little Big «Everyday I'm Drinking» è cumparida il 2013. Cun la publicziun da la single «Skibidi» (2018) ha Little Big gì in fitg grond success.

## Discografia
* *With Russia From Love* (2014)
* *Funeral Rave* (2015)
* *Antipositive, Pt. 1* (2018)
* *Antipositive, Pt. 2* (2018)

## Premi
* 2020: Eurovision Song Contest

## Referenzas


## Colliaziuns
* La pagina uffiziala

__NOTOC__